Fattah Amin dan Nur Fazura Berduet Nyanyikan Lagu “Cinderella”
Gandingan hebat antara dua pelakon terkenal, Fattah Amin dan Nur Fazura dalam drama Hero Seorang Cinderella yang berjaya mendapat tempat di hati penonton, diteruskan lagi apabila keserasian antara kedua-dua pelakon ini diterjemahkan melalui lagu tema drama tersebut apabila kedua-duanya berduet menyanyikan lagu tersebut “Keserasian dan elemen romantis itu sudah dicipta dalam set. Sewaktu ke studio untuk merakamkan lagu itu pun, kami datang dari lokasi penggambaran. “Jadi masing-masing sememangnya masih dalam karakter dan ia memudahkan kami untuk menghayati lagu itu dengan baik,” Fazura Fazura atau nama sebenarnya Nur Fazura Sharifuddin memberitahu mereka hanya mengambil masa selama dua jam untuk menyiapkan rakaman lagu hasil ciptaan Aizat Amdan dan Mel Rahman. Dalam pada itu, pelakon J Revolusi itu berterima kasih kepada Aizat selaku komposer yang banyak memberi tunjuk ajar dalam bagaimana mahu meluahkan emosi dengan berkesan ketika rakaman dilakukan. Pada masa sama, pelakon berusia 33 tahun itu juga menyuarakan kesediaannya untuk menyanyikan lagu tersebut di mana-mana pertandingan jika ia dicalonkan. Lagu berjudul “Cinderella” ini diedarkan oleh Universal Music dan ia boleh didapati di semua platform digital iTunes bermula hari ini. Kini menduduki tangga pertama dalam carta jualan di medium muzik itu.